ai4bharat/Pralekha huggingface dataset:
റെയില്വേ മന്ത്രാലയം
2021: ദക്ഷിണ റെയിൽവേയുടെ  റെയിൽ ശൃംഖലാ വിപുലീകരണം സ്ഥിരതയോടെ മുന്നേറിയ വർഷം
ന്യൂ ഡൽഹി: ജനുവരി 5, 2021
മെച്ചപ്പെട്ട ഗതാഗതവും, വിപുലവുമായ ചരക്കുഗതാഗതവും സാധ്യമാക്കുന്നതിനുള്ള റെയിൽ ശൃംഖലാ വിപുലീകരണം ലക്ഷ്യമിട്ട് ദക്ഷിണ റെയിൽവേ  സ്ഥിരതയോടെ പ്രവർത്തിക്കുന്നു.
· അമ്പലപ്പുഴ-ഹരിപ്പാട്  സെക്ഷനിൽ ഉൾപ്പെടെ ആകെ 183 കിലോമീറ്റർ പാത ഇരട്ടിപ്പിക്കൽ ജോലികൾ പൂർത്തിയായി.
· 2023 ഡിസംബറോടെ റെയിൽ ശൃംഖലയുടെ 100 ശതമാനവും വൈദ്യുതീകരിക്കുകയെന്ന ലക്ഷ്യം സാക്ഷാത്കരിക്കുന്നതിനായി ദക്ഷിണ റെയിൽവേ ഒട്ടേറെ വൈദ്യുതീകരണ പദ്ധതികൾ അതിവേഗം പൂർത്തിയാക്കി വരുന്നു.
· മൊത്തം 310 Rkm ന്റെ വൈദ്യുതീകരണ ജോലികൾ 2021 ൽ പൂർത്തിയായി
· 2021-ൽ ഒഴിവാക്കാവുന്ന പിഴവുകൾ മൂലമുള്ള ട്രെയിൻ അപകടങ്ങൾ ഉണ്ടായിട്ടില്ല.
· 2021-ൽ 40 ലെവെൽ ക്രോസിങ്ങുകൾ ഒഴിവാക്കുകയും, 60 ലെവെൽ ക്രോസിങ്ങുകൾ ഇന്റർലോക്ക് ചെയ്യുകയും ചെയ്തു.
· പാലക്കാട്, ചെന്നൈ ഡിവിഷനുകളിലെ ഇന്റർലോക്ക് ചെയ്യാത്ത എല്ലാ ലെവെൽ ക്രോസിംഗ് ഗേറ്റുകളും ഒഴിവാക്കി.
· ദക്ഷിണ, ദക്ഷിണ മധ്യ, തെക്കുപടിഞ്ഞാറൻ റെയിൽവേകളിൽ പാസഞ്ചർ റിസർവേഷൻ സംവിധാനം , അൺറിസർവ്ഡ് ടിക്കറ്റിംഗ് സംവിധാനം , മൊബൈൽ ടിക്കറ്റിംഗ് സംവിധാനം എന്നിവ നിറവേറ്റുന്ന ചെന്നൈയിലെ ദക്ഷിണ റെയിൽവേ ഡാറ്റാ സെന്റർ 14.31 കോടി രൂപ ചെലവിൽ നവീകരിച്ചു. വിവിധ ടിക്കറ്റിംഗ് സേവനങ്ങൾ മെച്ചപ്പെടുത്തുന്നതിനുള്ള അത്യന്താധുനിക വാര്ത്താവിനിമയ ഉപകരണങ്ങളും അത്യാധുനിക സാങ്കേതികവിദ്യയും ഇപ്പോൾ ഡാറ്റാ സെന്റർ മുഖേന സജ്ജീകരിച്ചിരിക്കുന്നു.
· കോവിഡിന് മുമ്പ് പ്രവർത്തിച്ചിരുന്ന മെയിൽ/എക്സ്പ്രസ്/നഗരപ്രാന്ത സർവ്വീസുകൾ ഏതാണ്ട് 100% പുനഃസ്ഥാപിച്ചു.
· എക്കാലത്തെയും ഉയർന്ന മോട്ടോർ വാഹന ലോഡിംഗിന് 2021 ൽ ദക്ഷിണ റെയിൽവേ സാക്ഷ്യം വഹിച്ചു.
· 2021 നവംബർ അവസാനം വരെയുള്ള ഉത്ഭവ വരുമാനത്തിൽ 2404.54 കോടി രൂപയുടെ വർധനയുണ്ടായി. മുൻ വർഷത്തെ അപേക്ഷിച്ച് 137.95% വർധന.
· 10,285 കൊവിഡ് രോഗികൾ റയിൽവെയുടെ വിവിധ റെയിൽവേ ആശുപത്രികളിലും ആരോഗ്യ സംവിധാനങ്ങളിലും ചികിത്സ നേടി.
RRTN/SKY
(Visitor Counter : 141
വാര്ത്താവിതരണ പ്രക്ഷേപണ മന്ത്രാലയം
കേരളത്തിലെ വിവിധ കേന്ദ്രഗവണ്മെന്റ് ഓഫീസുകളിൽ ഭരണഘടനാ ദിനം ആഘോഷിച്ചു
രാജ്യത്തോടൊപ്പം കേരളത്തിലെ വിവിധ കേന്ദ്രഗവണ്മെന്റ് ഓഫീസുകളിലും ഭരണഘടനാ ദിനം ആഘോഷിച്ചു. കേന്ദ്ര കേന്ദ്രഗവണ്മെന്റ് ഓഫീസുകളിലെ ഉദ്യോഗസ്ഥരും ജീവനക്കാരും ഭരണഘടനയുടെ ആമുഖം വായിച്ചു.
തിരുവനന്തപുരത്തെ പ്രസ് ഇൻഫർമേഷൻ ബ്യൂറോയിലെ അഡിഷണൽ ഡയറക്ടർ ജനറൽ ശ്രീ. വി പളനിച്ചാമി പി ഐ ബി യിലെ ഉദ്യോഗസ്ഥർക്കും ജീവനക്കാർക്കും ഭരണഘടനയുടെ ആമുഖം വായിച്ചു കൊടുത്തു.
ഫോട്ടോ ഒപ്പം :
ഷിപ്പിങ് മന്ത്രാലയം
പ്രധാനമന്ത്രി ഗതി ശക്തി ദേശീയ പദ്ധതിക്ക് കീഴിൽ പ്രധാന തുറമുഖങ്ങളുടെയും ഉൾനാടൻ ജലപാത അതോറിറ്റിയുടെയും സാങ്കേതിക വിദ്യയിലൂടെയുള്ള പ്രവർത്തന കാര്യക്ഷമതയും, പ്രവർത്തനങ്ങൾ സുഗമമാക്കുന്നതിനുള്ള നടപടികളും ശ്രീ സർബാനന്ദ സോനോവാൾ അവലോകനം ചെയ്തു
പ്രധാനമന്ത്രി ഗതി ശക്തി ദേശീയ പദ്ധതിക്ക് കീഴിൽ വളർച്ച വർധിപ്പിക്കുന്നതിനായി, വിവിധ തുറമുഖങ്ങൾ, പ്രവർത്തനങ്ങൾ സുഗമമാക്കുന്നതിനും  സാങ്കേതിക വിദ്യയിലൂടെയുള്ള പ്രവർത്തന കാര്യക്ഷമതയ്ക്കും  സ്വീകരിച്ച സംരംഭങ്ങളുടെ സമഗ്രമായ അവലോകനം കേന്ദ്ര തുറമുഖ, ഷിപ്പിംഗ്, ജലപാത മന്ത്രി ശ്രീ സർബാനന്ദ സോനോവാൾ ഇന്ന് നടത്തി. കേന്ദ്ര സഹമന്ത്രി ശ്രീ ശന്തനു ഠാക്കൂർ, എല്ലാ പ്രധാന തുറമുഖങ്ങളുടെയും ചെയർമാന്മാർ, ഉൾനാടൻ ജലപാത അതോറിറ്റി  പ്രതിനിധികൾ, മുതിർന്ന ഉദ്യോഗസ്ഥർ എന്നിവർ പങ്കെടുത്തു.
(പ്രധാന തുറമുഖങ്ങൾ ലോകോത്തര അടിസ്ഥാന സൗകര്യങ്ങൾ കൈവരിക്കുന്നതിനും പ്രധാനമന്ത്രി ഗതി ശക്തി ദേശീയ പദ്ധതിയുടെ അടിത്തറയിൽ, ഇന്ത്യയുടെ വളർച്ചാ യാത്രയെ നയിക്കുന്നതിനുമുള്ള ഭാവി കർമപദ്ധതി യോഗം ചർച്ച ചെയ്തു.
റോഡ്, റെയിൽവേ, എയർപോർട്ട്, തുറമുഖങ്ങൾ, പൊതു ഗതാഗതം, ജലപാത, ലോജിസ്റ്റിക്സ് എന്നീ ഏഴ് വളർച്ചാ എഞ്ചിനുകളാണ് പ്രധാനമന്ത്രി ഗതി ശക്തിയെ നയിക്കുന്നത്. തടസ്സങ്ങളില്ലാത്ത കണക്റ്റിവിറ്റി, സാമ്പത്തിക വളർച്ച, പൗരന്മാർക്ക് സദ്ഭരണം നൽകൽ എന്നിവ ഉറപ്പാക്കുന്നതിനായി പ്രധാനമന്ത്രി ശ്രീ നരേന്ദ്ര മോദി തുടക്കം കുറിച്ച ഒരു ബഹു-മാതൃക കണക്റ്റിവിറ്റി മാസ്റ്റർപ്ലാൻ യാഥാർത്ഥ്യമാക്കുന്നതിൽ തുറമുഖ, ഷിപ്പിംഗ്, ജലപാത മന്ത്രാലയത്തിന് പ്രധാന പങ്ക് വഹിക്കാനാകും. ഗ്രേറ്റർ നിക്കോബാറിൽ ട്രാൻസ് ഷിപ്പ്മെന്റ് ഹബ്ബിന്റെ നിർമാണവും ചർച്ചയുടെ ഭാഗമായിരുന്നു.
ഒരു ദിവസം നീണ്ടുനിന്ന യോഗത്തിൽ, പ്രധാനമന്ത്രി ഗതി ശക്തി സംരംഭങ്ങൾ, വാഹനങ്ങളുടെ പൊളിക്കൽ നയം, എംഐവി 2030 നടപ്പാക്കൽ, കൂടാതെ പുരോഗമിച്ചുകൊണ്ടിരിക്കുന്നതും പൂർത്തിയാക്കിയതും ഭാവിയിലേക്കുള്ളതുമായ പദ്ധതികൾ എന്നിവ ചർച്ച ചെയ്തു.
പ്രധാനമന്ത്രിയുടെ ഓഫീസ്
പ്രധാനമന്ത്രി ശ്രീ നരേന്ദ്ര മോദിയും ഓസ്ട്രേലിയന് പ്രധാനമന്ത്രി സ്കോട്ട് മോറിസനും തമ്മില് രണ്ടാമത് ഇന്ത്യ - ഓസ്ട്രേലിയ വെര്ച്വല് ഉച്ചകോടി നടന്നു
പ്രധാനമന്ത്രി ശ്രീ നരേന്ദ്ര മോദിയും ഓസ്ട്രേലിയന് പ്രധാനമന്ത്രി സ്കോട്ട് മോറിസനൂം തമ്മില് ഇന്ന് രണ്ടാമത് ഇന്ത്യ-ഓസ്ട്രേലിയ വെര്ച്വല് ഉച്ചകോടി നടന്നു. അതില് അവര് ഇരു രാജ്യങ്ങളും തമ്മിലുള്ള ബഹുമുഖ ബന്ധം അവലോകനം ചെയ്യുകയും മേഖലയിലെയും ആഗോളവുമായ സംഭവവികാസങ്ങളെക്കുറിച്ചുള്ള കാഴ്ചപ്പാടുകള് കൈമാറുകയും ചെയ്തു.
ന്യൂ സൗത്ത് വെയില്സിലും ക്വീന്സ്ലാന്ഡിലും രൂക്ഷമായ വെള്ളപ്പൊക്കത്തില് ഉണ്ടായ നാശനഷ്ടങ്ങളിലും അതുണ്ടാക്കിയ ജീവഹാനിയിലും പ്രധാനമന്ത്രി മോദി തുടക്കത്തില്തന്നെ അനുശോചനം രേഖപ്പെടുത്തി.
2020 ജൂണില് നടന്ന ഒന്നാം വെര്ച്വല് ഉച്ചകോടിയില് അംഗീകരിച്ച സമഗ്ര തന്ത്രപരമായ പങ്കാളിത്തത്തിന് കീഴിലുള്ള പുരോഗതിയില് ഇരു നേതാക്കളും സംതൃപ്തി രേഖപ്പെടുത്തി. വ്യാപാരം, നിക്ഷേപം, പ്രതിരോധം, സുരക്ഷ, വിദ്യാഭ്യാസവും നൂതനാശയവും, ശാസ്ത്രവും സാങ്കേതികവിദ്യയും, നിര്ണ്ണായക ധാതുക്കള്, ജല പരിപാലനം, പുതിയതും പുനരുപയോഗിക്കാവുന്നതുമായ ഊര്ജ്ജ സാങ്കേതികവിദ്യ, കോവിഡ്-19 അനുബന്ധ ഗവേഷണം തുടങ്ങി ഇപ്പോള് ഉള്ക്കൊള്ളുന്ന വൈവിദ്ധ്യമാര്ന്ന മേഖലകള് ഉള്ക്കൊള്ളുന്ന ബന്ധത്തിന്റെ വിപുലമായ വ്യാപ്തിയില് പ്രധാനമന്ത്രി മോദി സംതൃപ്തി രേഖപ്പെടുത്തി. .
29 പുരാതന പുരാവസ്തുക്കള് ഇന്ത്യയിലേക്ക് തിരികെ നല്കാനുള്ള പ്രത്യേക നടപടിക്ക് ആദരണീയനായ സ്കോട്ട് മോറിസണ്ന് പ്രധാനമന്ത്രി മോദി നന്ദിരേഖപ്പെടുത്തി. ഈ പുരാതന കരകൗശലവസ്തുക്കളില് നൂറ്റാണ്ടുകള്ക്കപ്പുറമുള്ള ശില്പങ്ങള്, പെയിന്റിംഗുകള്, ഫോട്ടോഗ്രാഫുകള് എന്നിവ ഉള്പ്പെടുന്നു, ഇന്ത്യയുടെ വിവിധഭാഗങ്ങളില് നിന്നുള്ള ചിലവ 9-10 നൂറ്റാണ്ടുകളിലുള്ളവയുമാണ്. 12-ാം നൂറ്റാണ്ടിലെ ചോള വെങ്കലങ്ങളും, 11-12 നൂറ്റാണ്ടിലെ രാജസ്ഥാനില് നിന്നുള്ള ജൈന ശില്പങ്ങളും, 12-13 നൂറ്റാണ്ടിലെ ഗുജറാത്തില് നിന്നുള്ള മണല്ക്കല്ലുകൊണ്ടുള്ള ദേവി മഹിഷാസുരമര്ദിനിയും, 18-19 നൂറ്റാണ്ടിലെ പെയിന്റിംഗുകളും, ആദ്യകാല ജെലാറ്റിന് വെള്ളി ഫോട്ടോഗ്രാഫുകളുമൊക്കെയാണ് ഈ പുരാവസ്തുക്കളില് ഉള്പ്പെടുന്നത്.
കോവിഡ് -19 മഹാമാരികാലത്ത് സമയത്ത് ഓസ്ട്രേലിയയിലെ ഇന്ത്യന് വിദ്യാര്ത്ഥികള് ഉള്പ്പെടെയുള്ള ഇന്ത്യന് സമൂഹത്തെ സംരക്ഷിച്ചതിന് പ്രധാനമന്ത്രി മോറിസണോട് പ്രധാനമന്ത്രി മോദി നന്ദി അറിയിച്ചു.
സ്വതന്ത്രവും തുറന്നതും ഉള്ച്ചേര്ക്കുന്നതും സമൃദ്ധവുമായ ഇന്തോ-പസഫിക് ഉള്പ്പെടെയുള്ള പങ്കാളിത്ത മൂല്യങ്ങളും പൊതു താല്പ്പര്യങ്ങളുമുള്ള സഹ ജനാധിപത്യ രാജ്യങ്ങള് എന്ന നിലയില് ഇരു രാജ്യങ്ങളും തമ്മിലുള്ള വര്ദ്ധിച്ചുവരുന്ന തന്ത്രപരമായ ഒത്തുചേരലിനെ ഇരു നേതാക്കളും അഭിനന്ദിച്ചു.
സമഗ്ര തന്ത്രപരമായ പങ്കാളിത്തം ആഴത്തിലാക്കുന്നതിനുള്ള വിവിധ വശങ്ങള് ഉള്ക്കൊള്ളുന്ന ഒരു സംയുക്ത പ്രസ്താവനയും ഈ അവസരത്തില് പുറത്തിറക്കി. ഉഭയകക്ഷി ബന്ധത്തിന് പ്രത്യേക മാനം നല്കിക്കൊണ്ട് സമഗ്ര തന്ത്രപരമായ പങ്കാളിത്തത്തിന് കീഴില് പ്രധാനമന്ത്രിമാര്ക്കിടയില് വാര്ഷിക ഉച്ചകോടി നടത്താനും ഇരുപക്ഷവും സമ്മതിച്ചു.
--ND--
(
പ്രധാനമന്ത്രിയുടെ ഓഫീസ്
പുരുഷന്മാരുടെ ഗ്രീക്കോ-റോമൻ 87 കിലോ ഗുസ്തിയിൽ വെങ്കല മെഡൽ നേടിയ സുനിൽ കുമാറിന്റെ വിജയത്തെ പ്രധാനമന്ത്രി ആഹ്ളാദം പങ്കിട്ടു
ഏഷ്യൻ ഗെയിംസിൽ പുരുഷന്മാരുടെ ഗ്രീക്കോ-റോമൻ 87 കിലോഗ്രാം ഗുസ്തിയിൽ വെങ്കല മെഡൽ നേടിയ സുനിൽ കുമാറിന്റെ വിജയത്തെ പ്രധാനമന്ത്രി ശ്രീ നരേന്ദ്ര മോദി പ്രശംസിച്ചു.
പ്രധാനമന്ത്രി X പോസ്റ്റ് ചെയ്തു;
“പുരുഷന്മാരുടെ ഗ്രീക്കോ-റോമൻ 87 കിലോഗ്രാം ഗുസ്തിയിൽ വെങ്കല മെഡൽ നേടിയ സുനിൽ കുമാറിന് ഹൃദയംഗമമായ അഭിനന്ദനങ്ങൾ! ഇത് ശ്രദ്ധേയമായ ഒരു നേട്ടമാണ്. അദ്ദേഹത്തിന്റെ മുന്നോട്ടുള്ള പ്രയത്നങ്ങൾക്ക് എന്റെ ആശംസകൾ."
മന്ത്രിസഭ
ഭവന നിര്മ്മാണ രംഗത്തെ ഇന്ത്യ-സൗദി അറേബ്യ സഹകരണം
ഇന്ത്യയും, സൗദിഅറേബ്യയും ഭവന നിര്മ്മാണ സഹരണം സംബന്ധിച്ച് കഴിഞ്ഞ മാസം ഒപ്പ് വച്ച ധാരണാപത്രം പ്രധാനമന്ത്രി ശ്രീ. നരേന്ദ്രമോദിയുടെ അധ്യക്ഷതയില്ചേര്ന്ന കേന്ദ്രമന്ത്രിസഭായോഗം വിലയിരുത്തി. ഭവന നിര്മ്മാണ അടിസ്ഥാന
വരുമാനം കുറഞ്ഞ വിഭാഗക്കാര്ക്കായി താങ്ങാവുന്ന നിരക്കിലുള്ള വീടുകളുടെ നിര്മ്മാണം ഉള്പ്പെടെ ഭവന നിര്മ്മാണ രംഗത്തെ സാങ്കേതിക സഹകരണം പ്രോത്സാഹിപ്പിക്കുന്നതിനും, ഭവന നിര്മ്മാണ അടിസ്ഥാന സൗകര്യ മേഖലകളിലെ പദ്ധതികള് ഏറ്റെടുക്കുന്ന ഇരു രാജ്യങ്ങളിലെയും കമ്പനികളുടെ പങ്കാളിത്തം വര്ദ്ധിപ്പിക്കുന്നതിനും ധാരണാപത്രം വഴിയൊരുക്കും.
(ND MRD- 222
ധനകാര്യ മന്ത്രാലയം
എഫ് പി ഐ, എഫ് ഡി ഐ, കോർപറേറ്റ് ബോണ്ട് എന്നിവ വഴി വിപണിയിലേക്കുള്ള പണമൊഴുക്ക് പ്രവണതകൾ
എഫ് പി ഐ, എഫ് ഡി ഐ, കോർപറേറ്റ് ബോണ്ട് എന്നിവ വഴി വിപണിയിലേക്കുള്ള പണമൊഴുക്ക് പ്രവണതകൾ:
വിദേശ പോർട്ട്ഫോളിയോ നിക്ഷേപം :
പ്രധാനമായും ഓഹരി നിക്ഷേപം വഴി, കഴിഞ്ഞ രണ്ടു മാസങ്ങളിലായി , വിദേശ പോർട്ട്ഫോളിയോ നിക്ഷേപത്തിൽ പുനരുജ്ജീവനം ദൃശ്യമായിരുന്നു. ഇത് രാജ്യത്ത്, ഒരു മാസത്തെ എഫ്പിഐ വഴിയുള്ള ഏറ്റവും ഉയർന്ന പണമൊഴുക്കിന് കാരണമായി. 2020 നവംബർ 28 വരെയുള്ള കണക്കുകൾ പ്രകാരം, വിദേശ പോർട്ട്ഫോളിയോ വഴിയുള്ള നിക്ഷേപം, 62,782 കോടി രൂപയാണ്.
നാഷണൽ സെക്യൂരിറ്റിസ് ഡെപ്പോസിറ്ററി ലിമിറ്റഡിന്റെ, എഫ് പി ഐ സംബന്ധിച്ച കണക്കുകൾ പ്രകാരം, 2020 നവംബർ മാസത്തിലാണ് ഏറ്റവും ഉയർന്ന ഓഹരി നിക്ഷേപം ഉണ്ടായത്.
നേരിട്ടുള്ള വിദേശ നിക്ഷേപം :
2020 ജൂലൈ മുതൽ സെപ്റ്റംബർ വരെയുള്ള കാലയളവിൽ, ആകെ നേരിട്ടുള്ള വിദേശ നിക്ഷേപം 28,102 ദശലക്ഷം യുഎസ് ഡോളറാണ്. ഇതിൽ, 23,441 ദശലക്ഷം യുഎസ് ഡോളർ എഫ്ഡിഐ ഓഹരി നിക്ഷേപം വഴിയാണ്. ഇതോടെ 2020- 21 സാമ്പത്തിക വർഷത്തിൽ,സെപ്റ്റംബർ 2020 വരെ എഫ്ഡിഐ ഓഹരി പണമൊഴുക്ക്, 30,004 ദശലക്ഷം യുഎസ് ഡോളർ ആയി ഉയർന്നു. ഇത് 2019- 20 ലെ സമാന കാലയളവിനെക്കാൾ 15% അധികമാണ്.
Total FDI Flows 
|
|
Year 
|
|
FDI Equity Inflows
|
|
Total FDI Flows
|
|
2014-15
|
|
29737
|
|
45148
|
|
2015-16
|
|
40001
|
|
55559
|
|
2016-17
|
|
43478
|
|
60220
|
|
2017-18 
|
|
44857
|
|
60974
|
|
2018-19 
|
|
44366
|
|
62001
|
|
2019-20 
|
|
49977
|
|
74390
ബോണ്ട് വിപണി:
2021 സാമ്പത്തിക വർഷത്തിലെ ആദ്യ പകുതിയിൽ, ആകെ 4.43 ലക്ഷം കോടി രൂപ കോർപ്പറേറ്റ് ബോണ്ടായി ലഭിച്ചു. കഴിഞ്ഞവർഷത്തെ ഇതേ കാലയളവിലെ 3.54 ലക്ഷം കോടി രൂപയേക്കാൾ 25 ശതമാനം അധികമാണിത്.
പ്രധാനമന്ത്രിയുടെ ഓഫീസ്
2018 കോമണ്വെല്ത്ത് ഗെയിംസിലെ ടേബിള് ടെന്നീസ് മെഡല് ജേതാക്കളുമായി പ്രധാനമന്ത്രി കൂടിക്കാഴ്ച നടത്തി
2018 ലെ കോമണ്വെല്ത്ത് ഗെയിംസിലെ ടേബിള് ടെന്നീസ് മെഡല് ജേതാക്കളുമായി പ്രധാനമന്ത്രി ശ്രീ. നരേന്ദ്ര മോദി ഇന്ന് കൂടിക്കാഴ്ച നടത്തി. ന്യൂഡല്ഹിയിലെ പാര്ലമെന്റ് മന്ദിരത്തിലാണ് കായിക താരങ്ങള് പ്രധാനമന്ത്രിയെ സന്ദര്ശിച്ചത്.
അന്താരാഷ്ട്ര തലത്തിലെ അതുല്യമായ പ്രകടനത്തിന് മെഡല് ജേതാക്കളെ പ്രധാനമന്ത്രി അഭിനന്ദിച്ചു. അവരുടെ പ്രകടനം രാഷ്ട്രത്തിന് മുഴുവന് അഭിമാനം പകര്ന്നതായി പ്രധാനമന്ത്രി പറഞ്ഞു.
ഇന്ത്യയിലെ ചെറു പട്ടണങ്ങളില് നിന്ന് ഉയര്ന്നു വരുന്ന കായിക പ്രതിഭകളെക്കുറിച്ച് പരാമര്ശിച്ച പ്രധാനമന്ത്രി അവരെ തുടര്ച്ചയായി പരിപോഷിപ്പിക്കേണ്ടതിന്റെ ആവശ്യകത ഊന്നിപ്പറഞ്ഞു.
കേന്ദ്ര പെട്രോളിയം പ്രകൃതി വാതക മന്ത്രി ശ്രീ. ധര്മേന്ദ്ര പ്രധാനും കേന്ദ്ര യുവജനകാര്യ, കായിക സഹമന്ത്രി  കേണല് രാജ്യവര്ദ്ധന് സിംഗ് റാത്തോഡും തദവസരത്തില് സന്നിഹിതരായിരുന്നു.
AM MRD – 619
സാമ്പത്തിക കാര്യങ്ങള്ക്കായുള്ള കേന്ദ്ര മന്ത്രിസഭാ സമിതി
2021-22ല്  ഫോസ്ഫാറ്റിക്, പൊട്ടാസിക്  വളങ്ങള്ക്ക് പോഷകാടിസ്ഥാനത്തിലുള്ള സബ്സിഡി നിരക്കിന്  മന്ത്രിസഭാനുമതി
2021-22 വര്ഷത്തേക്ക് റാബി വിളകള്ക്ക് 28,655 കോടി രൂപയുടെ അറ്റ സബ്സിഡി
2021-22 വര്ഷത്തേക്ക്  പി ആന്ഡ് കെ വളങ്ങള്ക്ക് പോഷകാടിസ്ഥാനത്തിലുള്ള സബ്സിഡി നിരക്ക് ഏര്പ്പെടുത്താനുള്ള രാസവള വകുപ്പിന്റെ നിര്ദ്ദേശത്തിന് പ്രധാനമന്ത്രി നരേന്ദ്ര മോദി അധ്യക്ഷനായ സാമ്പത്തിക കാര്യങ്ങള്ക്കായുള്ള മന്ത്രിസഭാ സമിതി അംഗീകാരം നല്കി.
പോഷകാടിസ്ഥാനത്തിലുള്ള സബ്സിഡി  ചുവടെ:
സബ്സിഡി നിരക്കുകള് കിലോ അടിസ്ഥാനത്തില് 
എന് 
18.789
പി 
45.323
കെ
10.116
എസ്
2.374
 28,602 കോടി രൂപയാണ് ആകെ നിക്ഷേപം
 താല്ക്കാലിക അധിക തുകയായ 5,716 കോടി രൂപയ്ക്ക് പുറമെ ഡിഎപിയില് അധിക സബ്സിഡിക്കായി പ്രത്യേക ഒറ്റത്തവണ പാക്കേജ്.
 കൂടുതലായി ഉപയോഗിക്കുന്ന എന്പികെകളുടെ ഗ്രേഡുകളില് അധിക സബ്സിഡിക്കായി പ്രത്യേക ഒറ്റത്തവണ പാക്കേജ്. എന്പികെ 10-26-26, എന്പികെ 20-20-0-13, എന്പികെ 12-32-16 എന്നിവ 837 കോടി രൂപയുടെ താല്ക്കാലിക തുകയ്ക്ക്. 35,115 കോടി രൂപയാണ് ആവശ്യമായ ആകെ സബ്സിഡി തുക.
ശര്ക്കരപ്പാവില്  നിന്ന് ലഭിക്കുന്ന പൊട്ടാഷ് എന്ബിഎസ് സ്കീമിന് കീഴില് ഉള്പ്പെടുത്തുന്നതിനും സിസിഇഎ അംഗീകാരം നല്കി:
്സാമ്പത്തിക ഉള്പ്പെടുത്തല്:
സമ്പാദ്യം കിഴിച്ച ശേഷം 2021-22 വര്ഷത്തേക്ക് റാബി വിളകള്ക്ക് അറ്റ സബ്സിഡിയായി 28,655 കോടി രൂപ ആവശ്യമാണ്
പ്രയോജനം:
ഇത് 2021-22 റാബി വിളവെടുപ്പ് കാലത്ത് കര്ഷകര്ക്ക് സബ്സിഡി/ കുറഞ്ഞ നിരക്കില് പി ആന്ഡ് കെ വളങ്ങളുടെ സുഗമമായ ലഭ്യത ഉറപ്പുവരുത്തുകയും നിലവിലുള്ള സബ്സിഡി നിരക്കുകള് നിലനിര്ത്തുക വഴി കാര്ഷിക മേഖലയ്ക്ക് പിന്തുണ നല്കുകയും ഡിഎപിക്കായി പ്രത്യേക അധിക സബ്സിഡി പാക്കേജുകളും കൂടുതലായി ഉപയോഗിക്കുന്ന മൂന്ന് എന്പികെ ഗ്രേഡുകള് നല്കുകയും ചെയ്യുന്നു.
ഇത് ഡി-അമോണിയം ഫോസ്ഫേറ്റിന്റെ  ഓരോ ബാഗിലും 438 രൂപയുടേയും എന്പികെ 10-26-26, എന്പികെ 20-20-013, എന്പികെ 12-32-16 എന്നിവയുടെ ഓരോ ബാഗിലും 100 രൂപയുടേയും വീതം ലാഭം നല്കുന്നു. അതിനാല് ഈ വളങ്ങള് കൃഷിക്കാര്ക്ക് കുറഞ്ഞ നിരക്കില് ലഭിക്കുന്നു.
നടപ്പിലാക്കല് നയവും ലക്ഷ്യങ്ങളും:
കൃഷിക്കാര്ക്ക് കുറഞ്ഞ നിരക്കില് ഈ വളങ്ങള് ലഭ്യമാകുന്നുണ്ടെന്ന് ഉറപ്പാക്കുന്നതിന് സിസിഇഎ അംഗീകരിച്ച എന്ബിസി നിരക്കുകള് അടിസ്ഥാനപ്പെടുത്തി പി ആന്ഡ് കെ വളങ്ങള്ക്കായുള്ള സബ്സിഡി നല്കും.
പശ്ചാത്തലം:
വളം ഉല്പാദകര്/ഇറക്കുമതിക്കാര് എന്നിവര് വഴി യൂറിയ, പി ആന്ഡ് കെ വളങ്ങളുടെ 24 ഗ്രേഡുകള് എന്നിവ സബ്സിഡി നിരക്കില് കര്ഷകര്ക്ക് ലഭ്യമാക്കാനുള്ള നടപടികള് ഗവണ്മെന്റ് സ്വീകരിച്ച് വരികയാണ്. 2010 ഏപ്രില് 1 മുതല് എന്ബിസി സ്കീം വഴിയാണ് പി ആന്ഡ് കെ വളങ്ങള്ക്കുള്ള സബ്സിഡി ലഭ്യമാക്കുന്നത്. കൃഷി സൗഹൃദ സമീപനത്തിന്റെ ഭാഗമായി കൃഷിക്കാര്ക്ക് കുറഞ്ഞ നിരക്കില് പി ആന്ഡ് കെ വളങ്ങള് ലഭ്യമാക്കുന്നതില് ഗവണ്മെന്റ് പ്രതിജ്ഞാബദ്ധമാണ്. മുകളില് പറഞ്ഞ നിരക്ക് പ്രകാരം വളം കമ്പനികള്ക്ക് സബ്സിഡി നല്കും. അതുവഴി കമ്പനികള്ക്ക് കുറഞ്ഞ നിരക്കില് കൃഷിക്കാര്ക്ക് വളം ലഭ്യമാക്കാനാകും.
(
പ്രധാനമന്ത്രിയുടെ ഓഫീസ്
മൻ കി ബാത്തിലെയ്ക്കുള്ള ആശയങ്ങൾ പ്രധാനമന്ത്രി ക്ഷണിച്ചു
പ്രധാനമന്ത്രി ശ്രീ നരേന്ദ്ര മോദി 2022 ഫെബ്രുവരി 27-നുള്ള മൻ കി ബാത്തിന് ആശയങ്ങൾക്കും നിർദ്ദേശങ്ങൾക്കും പൗരന്മാരെ ക്ഷണിച്ചു.
പ്രധാനമന്ത്രി പറഞ്ഞു :
I"ഈ മാസത്തെ മൻ കി ബാത് പരിപാടി 27-ന് നടക്കും. എല്ലായ്പ്പോഴും എന്നപോലെ, അതിനായി നിങ്ങളുടെ നിർദ്ദേശങ്ങൾക്കായി ഞാൻ ആകാംക്ഷയിലാണ്. അവ MyGov, NaMo ആപ്പിൽ എഴുതുക അല്ലെങ്കിൽ 1800-11-7800 ഡയൽ ചെയ്ത് നിങ്ങളുടെ സന്ദേശം റെക്കോർഡ് ചെയ്യുക."
മന്ത്രിസഭ
ഫെനി നദിയില് നിന്ന് 1.82 ക്യുസെക് ജലം എടുക്കുന്നത് സംബന്ധിച്ച് ഇന്ത്യയും ബംഗ്ലാദേശും തമ്മില് ഒപ്പുവച്ച ധാരണാപത്രത്തിന് മന്ത്രിസഭയുടെ അംഗീകാരം
ത്രിപുരയിലെ സബ്റൂം പട്ടണത്തിലെ കുടിവെള്ള വിതരണ പദ്ധതിക്കായി ഫെനി നദിയില് നിന്നും 1.82 ക്യുസെക് വെള്ളം എടുക്കുന്നതിന് ഇന്ത്യയും ബംഗ്ലാദേശും തമ്മില് ഒപ്പുവച്ച ധാരണാപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്രമന്ത്രിസഭാ യോഗം മുന്കാല പ്രാബല്യത്തോടെ അംഗീകാരം നല്കി.
പ്രയോജനങ്ങള്
ഫെനി നദീജലം പങ്കിടുന്നതില് ഇന്ത്യയും, ബംഗ്ലാദേശും തമ്മില് യാതൊരു ജലം പങ്കുവയ്ക്കല് കരാറും നിലവിലില്ല. ത്രിപുരയിലെ സബ്റൂം പട്ടണത്തിലെ കുടിവെള്ള വിതരണം അപര്യാപ്തമാണ്. ഈ മേഖലയിലെ ഭൂഗര്ഭ ജലത്തിലാകട്ടെ ഇരുമ്പിന്റെ അംശം ഉയര്ന്ന തോതിലാണ്.ഈ പദ്ധതിയുടെ നടപ്പാക്കല് സബ്റൂം പട്ടണത്തിലെ ഏഴായിരത്തിലധികം ജനങ്ങള്ക്ക് പ്രയോജനം ചെയ്യും.
ND
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
ന്യൂഡൽഹി, ജൂലൈ 15, 2021
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 39.13 കോടി ഡോസ് വാക്സിനുകൾ
രാജ്യത്താകമാനം ഇതുവരെ 3,01,43,850 പേര് രോഗമുക്തരായി
രോഗമുക്തി നിരക്ക് 97.28% ആയി വര്ദ്ധിച്ചു
കഴിഞ്ഞ 24 മണിക്കൂറിനിടെ 39,130 പേര് സുഖം പ്രാപിച്ചു
രാജ്യത്ത് ചികിത്സയിലുള്ളവരുടെ എണ്ണം - 4,32,041
ചികിത്സയിലുള്ളത് ആകെ രോഗബാധിതരുടെ 1.39%
(പ്രതിവാര രോഗസ്ഥിരീകരണ നിരക്ക് 5 ശതമാനത്തില് താഴെയായി തുടരുന്നു; നിലവില് ഇത് 2.21 ശതമാനമാണ്
പ്രതിദിന രോഗസ്ഥിരീകരണ നിരക്ക് 2.15%, തുടര്ച്ചയായ 24-ആം ദിവസവും 3 ശതമാനത്തില് താഴെ
പരിശോധനാശേഷി ഗണ്യമായി വര്ധിപ്പിച്ചു - ആകെ നടത്തിയത് 43.80 കോടി പരിശോധനകള്.
RRTN
ധനകാര്യ മന്ത്രാലയം
മഹിളാ സമ്മാന് സേവിംഗ്സ് സർട്ടിഫിക്കറ്റ്, 2023 നടപ്പിലാക്കുന്നതിനും പ്രവർത്തനക്ഷമമാക്കുന്നതിനും പൊതുമേഖലാ ബാങ്കുകളെയും യോഗ്യതയുള്ള സ്വകാര്യമേഖലാ ബാങ്കുകളെയും അധികാരപ്പെടുത്തിയിരിക്കുന്നു
ന്യൂ ഡൽഹി: ജൂൺ 30, 2023
2023 ജൂൺ 27-ന് പുറത്തിറക്കിയ ഇ-ഗസറ്റ് വിജ്ഞാപനത്തിലൂടെ ധനമന്ത്രാലയത്തിലെ സാമ്പത്തിക കാര്യ വകുപ്പ്, എല്ലാ പൊതുമേഖലാ ബാങ്കുകൾക്കും യോഗ്യതയുള്ള സ്വകാര്യമേഖലാ ബാങ്കുകൾക്കും മഹിളാ സമ്മാന് സേവിംഗ്സ് സർട്ടിഫിക്കറ്റ്, 2023 നടപ്പിലാക്കുന്നതിനും പ്രവർത്തിപ്പിക്കുന്നതിനും അനുമതി നൽകി. പെൺകുട്ടികൾ/സ്ത്രീകൾ എന്നിവർക്ക് പദ്ധതി കൂടുതൽ ലഭ്യമാക്കാനാണ് നടപടി. ഇതോടെ, മഹിളാ സമ്മാന് സേവിംഗ്സ് സർട്ടിഫിക്കറ്റ് പദ്ധതിക്കുള്ള സബ്സ്ക്രിപ്ഷൻ പോസ്റ്റ് ഓഫീസുകളിലും യോഗ്യതയുള്ള ഷെഡ്യൂൾഡ് ബാങ്കുകളിലും ലഭ്യമാകും.
2023 ഏപ്രിൽ 1 മുതൽ തപാൽ വകുപ്പ് മുഖേന പദ്ധതി പ്രാബല്യത്തിൽ വന്നു.
വിവിധ ആസൂത്രിത സംരംഭങ്ങളിലൂടെ സ്ത്രീകളുടെ രാഷ്ട്രീയ, സാമൂഹിക, സാമ്പത്തിക പുരോഗതി ഉറപ്പാക്കാൻ കേന്ദ്ര സർക്കാർ നിരവധി ശ്രമങ്ങൾ നടത്തിവരുന്നു. ഈ ശ്രമങ്ങളുടെ തുടർച്ചയായി, ഇന്ത്യയിലെ എല്ലാ പെൺകുട്ടികൾക്കും സ്ത്രീകൾക്കും സാമ്പത്തിക സുരക്ഷിതത്വം നൽകുന്നതിനായി കേന്ദ്ര സർക്കാർ 2023-24 സാമ്പത്തിക വർഷത്തിലെ കേന്ദ്ര ബജറ്റിൽ മഹിളാ സമ്മാൻ സേവിംഗ്സ് സർട്ടിഫിക്കറ്റ്, 2023 പദ്ധതി പ്രഖ്യാപിച്ചു.
പദ്ധതിയുടെ പ്രധാന സവിശേഷതകൾ:
1) എല്ലാ പെൺകുട്ടികൾക്കും സ്ത്രീകൾക്കും ആകർഷകവും സുരക്ഷിതവുമായ നിക്ഷേപ ഓപ്ഷൻ നൽകുന്നു
2) ഈ സ്കീമിന് കീഴിൽ 2025 മാർച്ച് 31-നോ അതിനുമുമ്പോ രണ്ട് വർഷത്തേക്ക് ഒരു അക്കൗണ്ട് തുറക്കാവുന്നതാണ്.
3) എംഎസ്എസ്സിക്ക് കീഴിലുള്ള നിക്ഷേപത്തിന് പ്രതിവർഷം 7.5% എന്ന നിരക്കിൽ പലിശ ഉണ്ടാകും. അത് ത്രൈമാസികമായി കൂട്ടിച്ചേർക്കപ്പെടും. അതിനാൽ, ഫലപ്രദമായ പലിശ നിരക്ക് ഏകദേശം 7.7 ശതമാനമായിരിക്കും.
4) കുറഞ്ഞത് ₹1000 ഉം 100 ന്റെ ഗുണിതത്തിലുള്ള ഏത് തുകയും, പരമാവധി ₹2,00,000 എന്ന പരിധിക്കുള്ളിൽ നിക്ഷേപിക്കാം.
5) ഈ പദ്ധതിക്ക് കീഴിലുള്ള നിക്ഷേപത്തിന്റെ കാലാവധി പദ്ധതിയുടെ കീഴിൽ അക്കൗണ്ട് തുറന്ന തീയതി മുതൽ രണ്ട് വർഷമാണ്.
6) നിക്ഷേപത്തിൽ മാത്രമല്ല, പദ്ധതിയുടെ കാലയളവിൽ ഭാഗികമായി പിൻവലിക്കുന്നതിനും സൗകര്യം ഉണ്ട്. പദ്ധതി അക്കൗണ്ടിലെ യോഗ്യമായ ബാലൻസിൻറെ പരമാവധി 40% വരെ പിൻവലിക്കാൻ അക്കൗണ്ട് ഉടമയ്ക്ക് അർഹതയുണ്ട്.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 189.23 കോടി കവിഞ്ഞു
12-14 വയസ് പ്രായമുള്ളവര്ക്ക് വിതരണം ചെയ്തത് 2.91കോടിയിലധികം ആദ്യ ഡോസ് വാക്സിനുകള്
രാജ്യത്ത് ചികിത്സയിലുള്ളവരുടെ എണ്ണം നിലവില് 19,500
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 3,157 പേര്ക്ക്
രോഗമുക്തി നിരക്ക് നിലവില് 98.74%
പ്രതിവാര രോഗസ്ഥിരീകരണ നിരക്ക് 0.70%
ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 189.23 കോടി  പിന്നിട്ടു. 2,33,82,216 സെഷനുകളിലൂടെയാണ് ഈ നേട്ടം കൈവരിച്ചത്.
12-14 വയസ് പ്രായമുള്ളവര്ക്കുള്ള കോവിഡ്-19 പ്രതിരോധ കുത്തിവയ്പ് 2022 മാര്ച്ച് 16 ന് ആരംഭിച്ചു. കഴിഞ്ഞ 24 മണിക്കൂറിനുള്ളില്, 2.91 കോടി യിലധികം  കൗമാരക്കാര്ക്ക് കോവിഡ്-19 പ്രതിരോധ കുത്തിവയ്പിന്റെ ആദ്യ ഡോസ് നല്കി. 18 - 59 വയസ് പ്രായമുള്ളവർക്കുള്ള കരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 10405286
രണ്ടാം ഡോസ് 10018279
കരുതല് ഡോസ് 4826907
മുന്നണിപ്പോരാളികള്
ഒന്നാം ഡോസ് 18416017
രണ്ടാം ഡോസ് 17542655
കരുതല് ഡോസ് 7676240
12-14 പ്രായപരിധിയിലുള്ളവര്
ഒന്നാം ഡോസ് 29184303
രണ്ടാം ഡോസ് 7473238
15-18 പ്രായപരിധിയിലുള്ളവര്
ഒന്നാം ഡോസ് 58504051
രണ്ടാം ഡോസ് 42470455
18-44 പ്രായപരിധിയിലുള്ളവര്
ഒന്നാം ഡോസ് 555807763
രണ്ടാം ഡോസ് 478970571
കരുതല് ഡോസ് 182461
45-59 പ്രായപരിധിയിലുള്ളവര്
ഒന്നാം ഡോസ് 202939505
രണ്ടാം ഡോസ് 188174408
കരുതല് ഡോസ് 597957
60നുമേല് പ്രായമുള്ളവര്
ഒന്നാം ഡോസ് 126879158
രണ്ടാം ഡോസ് 117242958
കരുതല് ഡോസ് 15086135
കരുതല് ഡോസ് 2,83,69,700
ആകെ 1,89,23,98,347
രാജ്യത്ത് നിലവിലെ കോവിഡ് രോഗബാധിതരുടെ എണ്ണം 19,500 ; ഇത് രാജ്യത്തെ മൊത്തം സജീവ കേസുകളുടെ 0.05% ആണ്.
ദേശീയ രോഗമുക്തി നിരക്ക് 98.74 % ആണ്. കഴിഞ്ഞ 24 മണിക്കൂറിനുള്ളില് 2,723 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,25,38,976 ആയി.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 3,157 പേര്ക്കാണ്.
രാജ്യത്തെ പരിശോധനാശേഷി തുടര്ച്ചയായി വര്ധിപ്പിക്കുകയാണ്. കഴിഞ്ഞ 24 മണിക്കൂറിനുള്ളില് 2,95,588 പരിശോധനകള് നടത്തി. ആകെ 83.82 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 0.70 ശതമാനമാണ്. പ്രതിദിന രോഗസ്ഥിരീകരണ നിരക്ക് 1.07 ശതമാനമാണ്.
(ND
പ്രത്യേക സേവനങ്ങളും ഫീച്ചറുകളും
റോസ്ഗർ മേള : കേന്ദ്ര സഹമന്ത്രി ഡോ എൽ മുരുകൻ മുഖ്യാതിഥിയായിയാകും
കേന്ദ്ര ഗവണ്മെന്റിന്റെ വിവിധ മന്ത്രാലയങ്ങളിലേയ്ക്കും വകുപ്പുകളിലേയ്ക്കുമുള്ള നിയമനത്തിനായി സംഘടിപ്പിക്കുന്ന റോസ്ഗർ മേളയുടെ എട്ടാം ഘട്ടം തിരുവനന്തപുരത്തെ പള്ളിപ്പുറം സി ആർ പി എഫ് ഗ്രൂപ്പ് സെന്ററിൽ ആഗസ്ത് 28 ന് രാവിലെ 9.00 മണിക്ക് നടക്കും. കേന്ദ്ര വാർത്താവിതരണ പ്രക്ഷേപണ & ഫിഷറീസ് സഹമന്ത്രി ഡോ എൽ മുരുകൻ മുഖ്യാതിഥിയായിയാകും. രാജ്യത്തുടനീളം നടക്കുന്ന ദേശീയ റോസ്ഗർ മേള പ്രധാനമന്ത്രി ശ്രീ നരേന്ദ്ര മോദി രാവിലെ 10.30 മണിക്ക് വീഡിയോ കോൺഫറൻസിലൂടെ ഉദ്ഘാടനം ചെയ്യും. തുടർന്ന് 400- ലധികം തിരഞ്ഞെടുക്കപ്പെട്ട ഉദ്യോഗാർത്ഥികൾക്കുള്ള നിയമന പത്രം കേന്ദ്ര സഹമന്ത്രി ഡോ എൽ മുരുകൻ വിതരണം ചെയ്യും. കേന്ദ്ര ആഭ്യന്തര മന്ത്രാലയത്തിന്റെ ആഭിമുഖ്യത്തിലാണ് റോസ്ഗർ മേളയുടെ എട്ടാം ഘട്ടം സംഘടിപ്പിക്കുന്നത്. ഒരു വർഷത്തിനകം 10 ലക്ഷം പേർക്ക് കേന്ദ്ര ഗവണ്മെന്റ് ജോലി നൽകുകയാണ് റോസ്ഗർ മേളയുടെ ലക്ഷ്യം.
NS
(Visitor Counter : 25
ശാസ്ത്ര സാങ്കേതിക മന്ത്രാലയം
ഡിഎന്എ സാങ്കേതിക വിദ്യ നിയന്ത്രണ ബില് ലോക്സഭയില് അവതരിപ്പിച്ചു
കേന്ദ്ര ശാസ്ത്ര, സാങ്കേതികവിദ്യ മന്ത്രി ഡോ. ഹര്ഷ് വര്ദ്ദന് ഡിഎന്എ സാങ്കേതിക വിദ്യ  നിയന്ത്രണ ബില് 2019 ലോക്സഭയില് അവതരിപ്പിച്ചു. ഡിഎന്എ അധിഷ്ഠിത ഫോറന്സിക് സാങ്കേതികവിദ്യകള് ഉപയോഗപ്പെടുത്തി നിയമപാലന സംവിധാനത്തെ ശക്തിപ്പെടുത്തുക എന്നതാണ് ബില്ലിന്റെ പ്രധാന ലക്ഷ്യം. കുറ്റകൃത്യങ്ങള് തെളിയിക്കുക, കാണാതായവരെ തിരിച്ചറിയുക എന്നീ കാര്യങ്ങളില് ഡിഎന്എ അധിഷ്ഠിത സാങ്കേതിക വിദ്യയ്ക്കുള്ള പങ്ക് ലോകമെമ്പാടും തിരിച്ചറിയപ്പെട്ടിട്ടുള്ളതാണ്. ഡിഎന്എ ലബോറട്ടറികള്ക്ക് നിര്ബന്ധിത അക്രഡിറ്റേഷനും, നിയന്ത്രണങ്ങളും ഏര്പ്പെടുത്തുന്ന ബില് ഇതിലൂടെ ഡിഎന്എ പരിശോധനാ ഫലങ്ങളുടെ വിശ്വസനീയത ഉറപ്പു വരുത്തുകയും, പൗരന്മാരുടെ സ്വകാര്യത സംരംക്ഷിക്കുന്നതിനായി, വിവരങ്ങള് ദുരുപയോഗം ചെയ്യപ്പെടാതെ സംരക്ഷിക്കുകയും ചെയ്യുക ലക്ഷ്യമിടുന്നു.
ഡിഎന്എ തെളിവുകളുടെ ഉപയോഗത്തിലൂടെ ക്രിമിനല് നീതി നിര്വ്വഹണത്തെ ശക്തിപ്പെടുത്താന് ഈ നിയമ നിര്മാണത്തിലൂടെ സാധിക്കും. ഫോറന്സിക് പരിശോധനയ്ക്ക് സഹായകരമാവുന്ന വിധത്തില് ദേശീയ, പ്രദേശിക ഡിഎന്എ ഡേറ്റ ബാങ്കുകള് സ്ഥാപിക്കുന്നതും ബില്ലിലൂടെ ലക്ഷ്യമിടുന്നു. രാജ്യത്തുടനീളം ഡിഎന്എ പരിശോധനയ്ക്ക് യൂണിഫോം കോഡ് ഏര്പ്പെടുത്താനും ബില് വ്യവസ്ഥ ചെയ്യുന്നു. ഡിഎന്എ റെഗുലേറ്ററി ബോര്ഡ് സ്ഥാപിക്കാനും ബില്ലില് നിര്ദ്ദേശമുണ്ട്.
വിദ്യാഭ്യാസ മന്ത്രാലയം
ഒമ്പത്, പത്ത് ക്ലാസുകളിലേക്കുള്ള ബദല് അക്കാദിക് കലണ്ടര് കേന്ദ്രമന്ത്രി രമേശ് പൊഖ്രിയാല് നിഷാങ്ക് പ്രകാശനം ചെയ്തു
ഒമ്പത്, പത്ത് ക്ലാസുകളിലേക്കുള്ള ബദല് അക്കാദിക് കലണ്ടര് ന്യൂഡല്ഹിയില് കേന്ദ്ര മാനവ വിഭവശേഷി വികസന മന്ത്രി രമേശ് പൊഖ്രിയാല് നിഷാങ്ക് പ്രകാശനം ചെയ്തു.
അധ്യാപകര്ക്ക് രസകരമായ രീതിയില് പഠിപ്പിക്കുന്നതിനുള്ള വ്യത്യസ്ത സാങ്കേതിക ഉപകരണങ്ങളും സാമൂഹ്യമാധ്യമങ്ങളും ഉപയോഗിക്കുന്നതിന് കലണ്ടറിലെ മാര്ഗ്ഗനിര്ദ്ദേശങ്ങള് സഹായകമാകുമെന്ന് കേന്ദ്രമന്ത്രി പറഞ്ഞു. വീടുകളിലിരുന്ന് അധ്യാപകര്ക്കും, കുട്ടികള്ക്കും രക്ഷിതാക്കള്ക്കും ഇത് ഉപയോഗിക്കാന് കഴിയുമെന്നും അദ്ദേഹം വ്യക്തമാക്കി.
11, 12 ക്ലാസുകള്ക്കുള്ള ബദല് അക്കാദമിക് കലണ്ടറും ഉടന് പുറത്തിറക്കും. ഭിന്ന ശേഷിക്കാര് ഉള്പ്പെടെ എല്ലാ കുട്ടികള്ക്കും ഈ കലണ്ടര് ഫലപ്രദമാണ്. ശബ്ദലേഖനങ്ങള്, റേഡിയോ പ്രോഗ്രാമുകള്, ദൃശ്യപരിപാടികള് എന്നിവയിലേക്കുള്ള ലിങ്കും ഉള്പ്പെടുത്തും.
സിലബസില് നിന്നുള്ളതോ പാഠപുസ്തകങ്ങളില് നിന്നുള്ളതോ ആയ ആശയങ്ങളോ അധ്യായങ്ങളോ ഉപയോഗപ്പെടുത്തി വെല്ലുവിളി നിറഞ്ഞതും രസകരവുമായതും ആഴ്ച തിരിച്ചുള്ള പഠനപ്രവര്ത്തനങ്ങള് ഇതിലുണ്ട്. കുട്ടികളുടെ പഠനപുരോഗതി അധ്യാപകര്ക്കും രക്ഷിതാക്കള്ക്കും വിലയിരുത്താനും കഴിയുന്നു എന്നതും ഈ കലണ്ടറിന്റെ പ്രത്യേകതയാണെന്നും അദ്ദേഹം പറഞ്ഞു.
കലകൾ, ശാരീരിക വ്യായാമങ്ങള്, യോഗ മുതലായ പ്രായോഗിക പരിശീലനം ആവശ്യമുള്ള പഠന പ്രവര്ത്തനങ്ങളും കലണ്ടറില് ഉള്പ്പെടുത്തിയിട്ടുള്ളതായി മന്ത്രി അറിയിച്ചു. ക്ലാസ് അടിസ്ഥാനത്തിലുള്ളതും വിഷയാധിഷ്ഠിതവുമായ പ്രവര്ത്തനങ്ങളും കോളങ്ങളായി കലണ്ടറില് ക്രമീകരിച്ചിട്ടുണ്ട്. ഇ-പാഠശാല, എന്.ആര്.ഒ.ഇ.ആര്  , ദിക്ഷ തുടങ്ങിയവയിലെ പാഠഭാഗങ്ങള് ലഭിക്കുന്നതിനുള്ള ലിങ്കും കലണ്ടറില് ഉള്പ്പെടുത്തിയിട്ടുണ്ട്.
വിദ്യാര്ത്ഥികള്, രക്ഷിതാക്കള്, അധ്യാപകര് എന്നിവരുമായി എന്.സി. ഈ.ആര്.ടിയുടെ തത്സമയ ആശയവിനിമയ ക്ലാസുകള് ഇതിനോടകം ആരംഭിച്ചിട്ടുണ്ട്. സ്വയം പ്രഭ ടിവി ചാനല്, പ്ലേ സ്റ്റോറില് നിന്ന് ഡൗണ് ലോഡ് ചെയ്യാവുന്ന കിഷോര് മഞ്ച് ആപ്പ്, യൂട്യൂബ് ലൈവ്  എന്നിവയിലൂടെയാണ് ക്ലാസുകള് നടത്തുന്നത്. തിങ്കള് മുതല് ശനി വരെയുള്ള ദിവസങ്ങളില് രാവിലെ 11 മുതല് ഉച്ചക്ക് ഒന്നു വരെ പ്രൈമറി ക്ലാസുകള്ക്കും, ഉച്ചയ്ക്ക് രണ്ട് മുതല് നാലു വരെ അപ്പര് പ്രൈമറി ക്ലാസുകള്ക്കും രാവിലെ ഒമ്പത് മുതല് 11 വരെ സെക്കന്ഡറി ക്ലാസുകള്ക്കും വേണ്ട തല്സമയ സംപ്രേഷണം ഉണ്ടായിരിക്കും.
ഒന്ന് മുതല് അഞ്ചാം ക്ലാസ് വരെയുള്ള പ്രൈമറി ക്ലാസിലെ കുട്ടികള്ക്കും ആറാം ക്ലാസ് മുതല് എട്ടാം ക്ലാസ് വരെയുള്ള അപ്പര് പ്രൈമറി കുട്ടികള്ക്കും വേണ്ടിയുള്ള ബദല് അക്കാദമിക് കലണ്ടര് കേന്ദ്ര മന്ത്രി നേരത്തെ പ്രകാശനം ചെയ്തിരുന്നു.
കലണ്ടര് ലഭിക്കുന്നതിന് ഈ ലിങ്കില് ക്ലിക്ക് ചെയ്യുക:
https://pibcms.nic.in/WriteReadData/ebooklat/Academic%20Calender%20-%20Secondary%20-%20Eng..PDF
(